Китайското завръщане | infacto.bg\nПанорамен изглед от Жълтата кула в Ухан към типична жилищна кооперация в Китай, 2017 г.\nОт Николай Николаев , публикувано на 22.06.2017\nИли глобализация 2.0\nЕДИН ПОЯС, ЕДИН ПЪТ – КИТАЙСКИЯТ ПРОЕКТ ЗА БЪДЕЩЕТО НА ЧОВЕЧЕСТВОТО\n„Ние подкрепяме международната търговска система, посвещаваме се на преговорите в Световната търговска организация, застъпваме се за Азиатско-тихоокеанска зона за свободна търговия, насърчаваме разговорите за цялостно регионално икономическо партньорство и работим като активен поддръжник на икономическата глобализация и регионалната интеграция.” Този път вричането във вярност на глобализацията не излиза от устата на поредния либерален лидер. Думите не принадлежат нито на високопоставен чиновник в наднационална институция, нито на шеф на голяма транснационална корпорация. Изненадващо e, но зад подкрепата за глобалната интеграция стои председателят на Китайската комунистическа партия Си Дзинпин. Брекзит и неоизолационистката политика на Доналд Тръмп са вече факт, а междувременно най-силният глас на глобализацията се оказва китайското държавно ръководство. Неуспехът на неолибералния глобализъм на Pax Americana далеч не означава край на идеята за задълбочаване на икономическите и политическите връзки. Днес под ръководството на китайските партийни лидери Пекин лансира един различен проект за „приобщаваща глобализация”, начело на която ще стои Поднебесната. Инструментът за постигането й се нарича Един пояс, един път – най-грандиозният инфраструктурен план в историята на човечеството. Веднъж завършен, китайският мегапроект ще преформатира изцяло евразийската икономическа динамика и в по-общ план – целия международен икономически ред. Пътят на човечеството не е назад към протекционизма и национализма, а води напред към общото глобално бъдеще. Днес Китай е готов да предложи на света глобализация с китайска специфика. Идеята за изграждане на единен свят с център Китай не е нова.\nНапротив, тя е по-стара от западната цивилизация. Още от антични времена китайските владетели създават могъща империя, която и до днес наричат по един начин – Средното царство. Вековете бавно отминават и около ядрото на китайския етнос хан се сформира огромно културно пространство, обхващащо цяла Източна Азия. Императорът на Поднебесната гледа на себе си като на единствения владетел на света, който е получил „мандат от небето”. Примерите от историята са красноречиви. Когато през XVIII век английският крал Джордж III установява дипломатически отношения с Китай и предлага примамливи търговски спогодби, императорът на Средното царство отхвърля поканата и настоява Джордж III да признае неговата върховна власт. „Моята столица е сърцевината и центърът, около който се въртят всички части на земното кълбо. Нейните наредби са най-величествени, а нейните закони са най-строги”, пише китайският император до чуждия владетел. Ходът на историческите събития обаче показва на китайците, че са недооценили съотношението на силите. През следващите десетилетия западният натиск над Китай се усилва и след Опиумните войни през XIX век Великобритания установява икономически контрол над азиатската страна. Нахлуването на западните кораби в китайски води бележи началото на упадъка на Китай. До успешния поход на англичани и французи търговията със Запада се осъществява по правилата на императорите от династията Цин. По волята на владетелите от Забранения град е в сила Кантонската търговска система. Съгласно нея английските кораби имат право да акостират само в пристанището в Кантон (град Гуанджоу, бел.авт.) и да се съобразяват с наредбите на китайците. До избухването на Опиумните войни Поднебесната е най-голямата икономика в света и заедно с Индия осъществяват над половината от световното производство. През 1793 г. Британската източноиндийска компания с подкрепата на правителството изпраща делегация в Китай, за да предоговори неизгодните според нея търговски клаузи. Начело на делегацията е британският лорд Джордж Макартни, който остава шокиран от приема. Император Циенлун казва на британския посланик, че Китай няма никаква нужда от европейските стоки. Нещо повече, китайските търговци настояват англичаните да продължат да заплащат със слитъци сребро, ако искат да купуват коприна, чай, порцелан и други китайски ценности. Западът няма стоки, които да предложи на Китай, и сребърните запаси на Великобритания бързо изтичат към Пекин в обмен на драгоценните източноазиатски стоки. Скоро обаче всичко се променя. Азиатската страна е победена в двете Опиумни войни и се принуждава да се съобрази с условията на англичаните, на които се осигурява неограничен достъп до китайските пристанища. Британската корона слага ръка върху китайската търговия. Така Китай неохотно е принуден да се присъедини към първия англосаксонски глобализаторски проект, в основата на който е търговската и финансовата система с център Лондон. Английските кораби разтоварват в Поднебесната своите промишлени продукти и си тръгват пълни с китайски стоки и скъпоценности. Въпреки историческата неудача китайците запазват спомена за централното си място в световната система. Така поне твърдят двама западни учени. Според Питър Гордън и Хуан Хосе Моралес Китай е рожденото място на първата глобална търговска мрежа. В наскоро издадената книга „Сребърният път: Китай, Испанска Америка и раждането на глобализацията, 1565-1815” двамата подкрепят с факти идеята, че глобалната икономическа система с център Китай е съществувала доста преди възхода на Великобритания и САЩ като водещи търговски държави. „Сребърният път”, както Гордън и Моралес наричат морския път между Мексико и Филипините, е открит от пътешественика Андрес Урданета. Този път е позволявал да бъде осъществена двустранна търговия между Европа и Азия през Южна Америка и е създал първата глобална валута, доминирана от Пекин – среброто. Гордън и Моралес виждат аналогии между тихоокеанския търговски маршрут преди няколко века и глобализираната мрежа, която възниква пред очите ни днес. И двата проекта имат за свой център Средното царство. Днешният икономически възход на Китай бележи завръщането на страната на глобалните лидерски позиции. „Китай се отвори за чуждестранни инвестиции и се позиционира отново – както започна да го прави от XVI век нататък, като работилницата на света”, пише Моралес. XXI век е столетието на китайското завръщане. Днешният глобализъм е в криза, но това не означава, че той трябва да се унищожава, смятат водещите китайски анализатори. Според един от тях, дългогодишния съветник на китайските лидери Джън Бидзиен, множеството проблеми сигнализират, че след четири десетилетия на развитие икономическата глобализация е готова да направи нов исторически скок. Време е за „глобализация 2.0”. От старта на глобалния интеграционен процес през 70-те години на миналия век човечеството се радва на огромни икономически постижения, но в същото време страда от редица проблеми, твърди Джън Бидзиен. Двойната природа на глобализма води до сериозен икономически ръст, но едновременно с това отваря вратата за финансови спекулации, които поразяват реалната икономика. „Изнасянето на местните производствени отрасли изостри безработицата в развития свят. Това доведе до засилена социална поляризация и предизвика рязко покачване на популизма. Всички тези проблеми вече започнаха да се взривяват в някои развити страни, което допълнително оказва влияние в останалата част от света”, рисува настоящата световна картина стратегът от Пекин. Китайската държава е готова да реши световните проблеми. Според Джън Бидзиен единствената алтернатива на изолацията в нейната форма на търговски протекционизъм е нова фаза на глобализма в духа на „общата съдба на цялото човечество”. Това може да стане само по един начин – като се установи нов баланс между финансовия капитал и реалната икономика. Нужна е цялостна промяна на съществуващия световен политически и икономически ред и Китай е готов да предложи алтернатива. Пекин има план за справяне с недостатъците на глобализацията. Глобалната интеграция такава, каквато я познаваме днес, е конструирана главно от финансовите пазари. Финансовите капиталисти определят цялото движение на капитала – какво, кога и как да циркулира в глобалната икономика. „За международната финансова криза е виновна не глобализацията, а неудържимата алчност”, смята китайският лидер Си Дзинпин. Според него днешната глобализация страда от три порока, с решението на които тя ще бъде върната в правия път.\nНа първо място световната интеграция вече не представлява двигател за икономически ръст. Освен това правилата на международната търговия са написани от развитите страни, а днешният стопански ръст около 80% е дело на развиващите се държави. Не на последно място според председателя Си Дзинпин съвременната глобализация не удовлетворява потребностите на световното население, а изостря неравенството. Глобалната интеграция има бъдеще само ако отстрани всички тези недъзи. „Великобритания водеше глобализацията в продължение на повече от 200 години, а САЩ я водеха повече от 100 години. Сега глобализацията има нужда от нова енергия”, категоричен е Уан Хуейяо, президент на центъра „Китай и глобализацията” – една от най-големите аналитични структури в Пекин. На ход днес е Китай. Ако първата версия на световната интеграция е това, което Томас Фридман нарича западна „глобализация на компаниите”, то „глобализация 2.0” ще бъде категорично незападен проект. С определението „2.0” китайската държавна информационна агенция Синхуа описва замисъла зад грандиозния инфраструктурен проект Един пояс, един път. Инициативата за пояса и пътя ще даде възможност на Поднебесната да изгради политическа и икономическа мрежа, основана на свои собствени правила, която да коригира недостатъците на съвременния глобализъм и да разпростре влиянието си в целия свят. За разлика от досегашната версия на глобализацията на финансовия капитал китайският проект е призван да бъде справедлив за различните народи и социални класи, твърдят китайците. Целта на Средното царство е да допълни съществуващата система за глобално управление, а не да я замени. „Един пояс, един път е начин за ребалансиране на световната икономика. Става въпрос за това да бъде преодоляна пропастта между богати и бедни” – твърди водещият изследовател в китайския Център за международен икономически обмен Джан Яншън. „Посланието, което Китай иска да изпрати на света, е, че Един пояс, един път не принадлежи само на Китай, той принадлежи на света”, смята анализаторът. Китайската инициатива ще коригира огромните дисбаланси в развитието на днешната глобализация по няколко начина. Един от съвременните проблеми са т.нар. „горещи пари”. Вместо да влязат в реалната икономика, инфраструктурата или развиващите се региони, трилиони и трилиони „горещи” долари отиват там, където има най-лесна и бърза печалба. Независимо дали става въпрос за интернет технологиите, недвижимото имущество или пенсионните фондове, тези капитали се насочват към спекулативни сделки и резултатите почти винаги са финансови балони, рецесии и кризи. Китай предлага нещо ново: вместо спекула – инжектиране на капитали в инфраструктурата на развиващите се страни. Въпреки че ефектът от Един пояс, един път все още не е очевиден, изгражданите в развиващия се свят пътища ще започнат да се изплащат в близко бъдеще, отпушвайки икономическия ръст. И в центъра на новата кръвоносна система на глобалната икономика ще бъде Китай. За разлика от американоцентричния модел на глобализация китайските стратези смятат, че могат да създадат „глобализация с човешко лице”. „Голямата разлика между инициативата и общата глобализация се крие във включването на младите хора, жените, малките предприятия и развиващите се страни”, твърди световноизвестният китайски милиардер Джак Ма. Според собственика на гиганта в електронната търговия „Алибаба” китайската глобализация е „включваща глобализация”. Понятието е въведено от бившия генерален секретар на ООН Кофи Анан и цели да „създаде съвместно една отворена, включваща и балансирана регионална икономическа архитектура за сътрудничество, която да е от полза на всички”.\nПоднебесната желае да сложи край на установилия се „вашингтонски неолиберален консенсус” и да го замени със своята солидарна визия. В новия „пекински консенсус” акцентът ще е насочен не към дерегулации и приватизация, а към иновации в икономическата, политическата и социалната сфера с участието на държавата. Главният инструмент за постигането на набелязаните цели е мегапроектът Един пояс, един път – модерната версия на някогашния Път на коприната между Европа и Азия. „Това може да бъде нова движеща сила на глобализацията и нужният тласък за развитието на глобалната икономика и на икономическия ръст в бъдеще. Изминаха три години, откакто инициативата беше предложена, и днес е най-подходящото време да се стигне до практическите детайли”, коментира президентът на центъра „Китай и глобализацията” Уан Хуейяо. Съвременният термин за пътя на коприната винаги е бил зареден с мощен геополитически импулс. Самото понятие път на коприната е въведено за пръв път от германския географ Фердинанд фон Рихтхофен през 1877 г., за да предложи изграждането на континентална железопътна линия между Германия и Китай. Целта пред германските стратези е чрез Багдадската железница и отсечката до Поднебесната да създадат значим геополитически лост в битката за влияние в Централна и Източна Азия. В най-нови времена историята помни още един път на коприната – стратегическата инициатива на администрацията на президента Буш през 1999 г. С приетата по това време Стратегия за Пътя на коприната САЩ неуспешно се опитаха да пренасочат търговските и енергийните потоци през Централна Азия и Кавказ, заобикаляйки влиянието на Руската федерация. Новият китайски прочит на Пътя на коприната не прави изключение от това правило. Геополитическите цели пред днешния китайски проект включват изграждането на нова световна транспортна инфраструктура като основа за експанзията на глобализирания китайски капитал. Инициативата Един пояс, един път ще бъде главната тема на глобалната преговорна маса без аналог в световната история – по-значима дори и от преговорите около създаването на Европейския съюз. Никога преди не е бил налице стремеж към достигане на подобна световна взаимна обвързаност. От гледна точка на мащабите Един пояс, един път е инвестиция, 12 пъти по-голяма от вложенията по плана „Маршал”. И докато американската следвоенна инициатива цели да възстанови разрушените от Втората световна война европейски икономики, то китайският план ще стане основата за възраждането на държавите в Азия и Африка. Според плановете на китайските стратези през следващите години Китай ще финансира петролопроводи, газопроводи, магистрали, високоскоростни железници, икономически зони и пристанища из целия свят. Чрез своите нисколихвени кредити Поднебесната ще изгради съвременна транспортна инфраструктура в редица държави и по този начин ще включи тези страни в своята икономическа сфера на влияние. Инвестициите ще насърчат търговските връзки, а откриващите се банки, които обслужват финансовите операции по маршрута, ще помогнат за интернационализацията на китайската валута – юана. Ефектът би трябвало да се усети в 64 държави по света, в които живеят 4,4 милиарда души, отговорни за 40% от глобалната икономика. Мащабните китайски инвестиции са вече факт. През последните години китайските държавни корпорации, частни инвеститори и фондове изкупуват пристанища и летища в цяла Евразия и Африка. През миналата година Поднебесната шокира света, като придоби едно от най-големите европейски пристанища – гръцкия дълбоководен порт в Пирея, за сумата от 420 милиона долара. Китайските пари валят навсякъде из Европа, Азия и Африка. Преди няколко месеца беше открит 770-километров петролопровод между остров Мадай в Мианмар и Китай. Друго дълбоководно пристанище – това в Кяокпю, откъдето се транспортира нефтът за Поднебесната, бе спечелено на търг в началото на 2016 г. от ключовата китайска компания CITIC Group. Новосъздадената специална икономическа зона Кяокпю в Бенгалския залив е съвместен проект между китайските и мианмарските компании и има за цел да увеличи значително икономическото сътрудничество. Повече от 40% от всички външни инвестиции в бившата британска колония Бирма пък идват от Китайската народна република. Както можем да се досетим, капиталовложенията са главно в инфраструктура. Най-голямата крачка в изпълнение на проекта Един пояс, един път обаче бе направена в Пакистан и Персийския залив. Пекин си осигури под аренда за 40 години пакистанския порт Гуадар и в момента разширява капацитета му с инвестиция от близо 2 милиарда долара, с което ще го превърне в мегапристанище. В близките години Китай ще изгради т.нар. Китайско-пакистански икономически коридор с инвестиция от 51 милиарда долара. Основната част от парите е насочена към строителство на пътища, железопътни връзки и тръбопроводи – 1152-километрова автомагистрала Карачи–Лахор, високоскоростна железопътна линия Карачи–Пешавар, газопровод между иранския град Навабшах и пристанище Гуадар и петролопровод между Гуадар и Китай. Инвестициите са толкова големи, че Пакистан не откъсва очи от изток. Не е изненадващо, че включването на мюсюлманската страна в икономическата орбита на Китай сериозно притеснява Индия и това е сред причините правителството на премиера Моди да бойкотира форума Един пояс, един път през месец май тази година.\nДругото голямо инфраструктурно направление на Китай в района на Индийския океан е Източна Африка. След като придоби редица пристанища в Кения, Джибути и Еритрея, азиатската страна поетапно реализира инфраструктурни инвестиции, надвишаващи 60 милиарда долара. Най-голямото транспортно капиталовложение, правено някога в Африка, е жп линията от пристанищния град Момбаса в Кения през Найроби, Уганда и Руанда до Бурунди с проектираната втора отсечка между Кения и Южен Судан. Държавната China Road and Bridge Corporation строи трасето, а финансирането на стойност 14 милиарда долара е осигурено от китайската Експортно-импортна банка. Това, което ще бъде построено по мегапроекта на пояса и пътя в близките години, включва инвестиция от 1,1 милиарда долара за изграждането на „пристанищен град” в Шри Ланка и 3000-километрова магистрала от Югозападен Китай до Сингапур. Според китайските държавни ръководители Поднебесната вече е похарчила около 1 трилион долара в проекта Един пояс, един път и планира да изразходва още няколко трилиона през следващото десетилетие. По този начин Един пояс, един път ще се превърне в реален фактор за нов тип „глобализация 2.0”, в основата на която е задвижваното от инфраструктурата икономическо развитие. Строителството на пътища из Евразия на първо време ще оптимизира логистиката на китайския износ, а в перспектива от няколко десетилетия е напълно възможно да формира нова структура на глобалната икономика с център Средното царство. Каква обаче е геополитическата проекция на китайските глобални амбиции? Съгласно класическото геополитическо виждане в света съществува исторически конфликт между морските държави, теласокрации, от една страна, и континенталните сили, телурокрации, от друга. През последните столетия морските сили доминират над сухоземните проекти на Евразия. До Великите географски открития битката е оспорвана, а водещата морска сила в света е Венеция, контролираща търговските маршрути в „средището на света” – Средиземно море. Възходът на Османската империя и блокирането на търговията на Венеция и италианските републики на изток хвърлят силите на Морето в криза, която е преодоляна с откриването на Новия свят и морския път до Индия. Огромните венециански капитали реагират на благоприятната промяна и намират сигурен пристан в Холандия и Англия, откъдето се разгръща истинската доминация на Морето над Сушата. „Центърът на света” се измества в морските простори на Атлантическия океан. Основана та от венецианците Източноиндийска компания става инструментът за британската колониална експанзия, а изградената мощна морска търговска система се превръща в гръбнака на доминиращата през следващите две столетия Британска империя. Тази конструкция е първообразът на ускорената взаимна интеграция на различни култури и народи на основата на морската търговия, което днес наричаме глобализация. След залеза на Британската империя в края на Втората световна война ролята на глобална морска сила е иззета от САЩ, чиито мощен търговски флот и страховита военна армада поемат щафетата на глобализаторските усилия. На този фон Китай започва своето „вписване” в голямата политика като част от силите на Сушата при Мао Дзъдун, за да финишира в лагера на Морето в края на XX век. Под ръководството на Дън Сяопин Поднебесната изоставя наследството на Мао и започва процеса на отваряне. Намирането на „китайски път” към социализма води до геополитическо преориентиране от лагера на евразийската суперсила СССР към отбора на морската коалиция начело със САЩ. Китай е включен в глобалната търговска система на морската сила и заема важно място в международното разпределение на труда. Десетилетната китайска политика на отваряне превърна азиатската страна във фабриката на света, а корабите с евтина китайска стока за САЩ и Европа кръстосват морските простори на Тихия, Индийския и Атлантическия океан. Процесът продължава три десетилетия без прекъсване, за да достигне до 2015 г., когато президентът Си Дзинпин направи заключението: „Китайската икономика е дълбоко интегрирана в глобалната икономика и представлява важна движеща сила за икономиката на Азия и дори за света като цяло”. От няколко десетилетия геополитическите стратези са категорични: центърът на световната политика и икономика се измества към Азиатско-тихоокеанския регион. Според влиятелния Съвет за международни отношения Източна Азия вече се е превърнала в „икономически гравитационен център”. Това налага водещите световни сили да съобразят стратегиите си с това обстоятелство – точно както го правят след Великите географски открития венецианците. За да запази позициите си на доминираща морска сила, САЩ начело с администрацията на президента Обама лансират стратегията за „завръщане в Азия” (Pivot to Asia, бел.авт.). Замисълът е Вашингтон да ребалансира своите интереси от Европа и Близкия изток към Източна Азия. За целта морската сила планира да заеме лидерското място в търговията и финансите на динамично развиващия се регион, като господства над морските комуникации и геополитическия римланд. Така на бял сват се появиха концепцията за усилено военноморско присъствие на САЩ в региона и проектът за Транстихоокеанско партньорство (ТТП). С инициирания геополитически проект Един пояс, един път Китай се опитва да спечели голямата морска битка със САЩ. Това обаче може да се окаже само половината от истината. Насред морската компонента проектът притежава потенциала да се превърне в повратен исторически момент в геополитическото съперничество от няколко века насам. Инициативата на пояса и пътя може да предефинира глобализацията от морска (изградена върху търговските и военнополитическите структури на морските сили) във всеобхватна глобализация, интегрираща обширните простори на Евразия. На това мнение са водещи китайски експерти, между които и дългогодишният политически съветник на китайските лидери Джън Бидзиен. Това се крие зад очакваното преформатиране на геополитическия и геоикономическия ред в света, който ще издигне Китай до статуса на водеща глобална сила. „Очевидно е, че проектът Един пояс, един път не е само инфраструктурно развитие. Една от основните цели на инициативата е да превърне Евразия в икономически и търговски център, разрушавайки господството на американския трансатлантически режим”, смята Джън Бидзиен. Повратният геополитически момент се свързва в известна степен с възкачването на власт на Си Дзинпин, китайски лидер, родом от Северен Китай. Извеждането на евразийската интеграция като приоритет е в плановете на днешното китайско ръководство от Северен Китай. За разлика от Южен Китай, при който господства морска парадигма на развитие, в северните части на Поднебесната съществуват трайни континентални представи за държавното битие. Този факт рядко се използва от анализаторите при трактовката на събитията, но независимо от това регионалните различия играят ключова роля за геополитическата проекция. По подобен начин всяка прогноза за нашия континент, изхождаща от анализа на общото понятие „Европа”, е крайно погрешна. Северен и Южен Китай са два обособени региона с ясно изразени езикови, културни и ментални различия. Географската граница между двете части условно преминава през линията река Хуай–планината Цинлин. Разделянето на Северен и Южен Китай се проявява през цялата история на Поднебесната – от Трите царства (220-280) до фрагментациите, настъпили веднага след създаването на Китайската република през 1912 г. „По мои наблюдения северняците са искрени и честни, а южняците са умели и схватливи”, пише за различията основоположникът на съвременната китайска литература Лю Сюн. Северните китайци са антропологично по-високи, говорят мандарин и исторически изграждат своето стопанство около производството на зърно. За разлика от тях южняците, които са по-малобройни, са по-ниски и говорят кантонски китайски (заедно с диалектите хакка, у, мин, ган и сян). Тяхното стопанство има за своя основа производството на ориз и морската храна. Именно хилядолетната традиция в отглеждането на зърно на север и ориз на юг е това, което отличава коренно двата региона, твърди Томас Талхелм от Университета във Вирджиния, САЩ. Според неговата теория северните китайци, препитаващи се подобно на повечето евразийски народи със зърно, са развили различни психологически стереотипи от своите южни „оризови” сънародници. Южен Китай обединява в себе си историческото наследство и капиталите на богатите крайбрежни райони Гуандун, Гуанси, Хонконг и Макао, както и големите задгранични китайски общности (хуацяо), говорещи кантонски китайски. Сред най-влиятелните от тях са китайците на остров Тайван, в Малайзия, Тайланд, както и тези в независимия китайски град-държава Сингапур. Историческата родина на разпръснатите из бреговете на цяла Югоизточна Азия китайци са най-често южните кантонски части на Поднебесната и за тях морските комуникации са от първостепенно значение. Поради това Южен Китай винаги е бил гласът на „морската стратегия”, насочена към морска икономическа експанзия в региона на Югоизточна Азия. Характерно за политическия курс на южняците е поддържане на либерализацията и демократизацията и противопоставяне на севернокитайската група. Своята идентификация южнокитайците черпят от династията Тан, наричайки се тански хора. Според много от тях севернокитайците не са „автентични китайци”, а след падането от власт на династията Тан през X век са приели степната култура от северните евразийски народи. Кантонците са най-влиятелната част от китайското общество. От южните китайци произхожда големият реформатор Дън Сяопин, който отваря страната към Запада и поставя началото на включването на Поднебесната в морския глобализаторски проект. Политикът, произхождащ от кантонския субетнос хакка, започва широкомащабни реформи, които водят до създаването на бурно развиващите се специални икономически зони по бреговете на Южен Китай.\nКапиталите за огромното начинание идват, както може да се очаква, основно от Хонконг, Тайван и други кантоноезични китайски общности в чужбина. Южните части на страната се развиват далеч по-бързо от северните и според наблюдателите това рано или късно ще доведе до политическо напрежение между бюрократичния Север и търговския Юг. В светлината на мащабния геополитически проект Един пояс, един път обаче тези противоречия могат да бъдат изгладени. Компромисът между най-разнородните групи и интереси е намерен брилянтно във формулата на всеобхватната глобализация, която да даде шанс не само на богатите крайбрежни региони и морската търговия, но и да интегрира обширните континентални простори на Евразия. За това говори и фактът, че днешният политически елит на Китай е преобладаващо от Северен Китай, а самият Си Дзинпин е първият севернокитайски лидер на КНР от десетилетия. Предложената от Поднебесната корекция в традиционния западен модел на глобализация, осъществяващ се преимуществено чрез морските пътища, среща подкрепата на евразийските държави начело с Руската федерация. Новият модел на всеобхватна регионална интеграция е в състояние да преодолее разрива в развитието между Запада и останалия свят. Той се вписва до голяма степен в руските планове за изграждане на Евразийския икономически съюз. „Според нас в близките десетилетия светът ще еволюира към децентрализиран глобализъм, в рамките на който динамично развиващите се регионални държави ще консолидират около себе си определени световни региони”, смята руският анализатор Сергей Бирюков. Китайските усилия за лидерство в процеса на глобализация се сблъскват с мощни антиглобалистки сили, укрепващи позициите си навсякъде в Запада. Съединените щати при управлението на Доналд Тръмп осъзнават, че глобалната свободна търговия и икономическата интеграция водят Америка до деиндустриализация, загуба на работни места и в крайна сметка до вътрешни проблеми. След Брекзит Лондон и Вашингтон правят опит да обединят усилия, за да наложат нова реалност на изоставяне на единната глобализация и подкрепа за протекционизма. На пътя им обаче застава Китай. През януари, в същия ден, в който британският премиер Тереза Мей обяви плановете си за „твърд Брекзит” (което включва излизане от общия европейски пазар), президентът на Китай Си Дзинпин изнесе реч пред световния икономически форум в Давос, в която защити глобализацията. „Ние трябва да останем ангажирани с развитието на глобалната световна търговия и инвестиции… и да кажем „не” на протекционизма”, заяви председателят Си Дзинпин. Не е изненадващо, че азиатската страна подкрепя всички проекти за свободна търговия и взаимна интеграция. Поднебесната наред с Германия е сред най-големите печеливши от глобализацията. С помощта на китайските банки и суверенни фондове китайските фирми успяват да надвият глобалната конкуренция в телекомуникациите, железопътните превози и инфраструктурата. Високоскоростните железници на Пекин са сред примерите за най-бързо развиващи се отрасли, които днес са безапелационни глобални лидери. По всички признаци личи, че глобализацията с китайска специфика среща подкрепата на значителна част от световния финансов елит. Показателно за това е присъствието на крупни западни капитали във водещи китайски банки и фондове, инвестиращи в проекта Един пояс, един път. Сред финансовите инструменти, чрез които Китай осъществява строителните си замисли, е фондът Път на коприната, в който акционери са Централната банка на Китай, Китайската инвестиционна корпорация, Експортно-импортната банка на Китай и Китайската банка за развитие. Наред с фонда проектите се финансират по линия на наскоро учредената Азиатска банка за инфраструктурни инвестиции, в която участват всички водещи страни в света с изключение на САЩ и Япония. Крупни англосаксонски капитали като тези от банките HSBC, Standard Chartered, Citibank, Goldman Sachs и Bank of East Asia от десетилетия са намерили добро посрещане в Шанхай и Хонконг и днес са сред водещите финансови институции в региона.\nВ тази светлина са лесно обясними някои любопитни събития от последните години. Когато през 2012 г. Лондонската борса за метали беше придобита от китайската компания Hong Kong Exchanges&Clearing, наблюдателите бяха шокирани. Лондонската борса е създадена през далечната 1877 г. и е един от най-важните инструменти на Британската колониална империя. Чрез влиянието върху цените на цветните метали Лондон е в състояние да наложи златния стандарт и да контролира глобалната финансова система в продължение на десетилетия. Подобна сделка има огромни геополитически и геоикономически измерения и няма как да бъде извършена без волята на част от глобалния финансов елит. Контролът върху цената на златото е още една крачка към превръщането на Хонконг в новия глобален финансов център. През 2015 г. директорът на Световния съвет по златото Албърт Чен разкри, че Китай целенасочено се стреми да интегрира златото като резервна валута и най-важния компонент в проекта Един пояс, един път. В доказателство на това Чен привежда изявлението на президента на Шанхайската борса за злато, направено на заседание на ЦК на Китайската комунистическа партия, в което той излага визията за интегриране на пазара на златото в развитието на икономическия пояс на Пътя на коприната. Големите световни капитали нямат нищо против да се включат в печелившия китайски проект. Изводът е красноречив: Китай е готов да поведе глобалния икономически ред и очаква светът да го последва. Темповете, с които Поднебесната изгражда гръбнака на своя глобален проект, са исторически. Ще бъде ли Един пояс, един път повратна точка в геополитическото устройство от последните няколко века? В случай че Пекин осъществи плановете си за „всеобхватна” морска и евразийска интеграция, обширните континентални простори, които са далеч от бреговете на Световния океан, ще получат шанс за бъдещето. Бурно развиващи се свободни икономически зони, стотици магистрали и високоскоростни железопътни линии, както и изникващи нови индустриални зони, континентални мегаградове и огромни агломерации – всичко това са бляскави надежди за Евразия в утопичната визия на проекта Един пояс, един път. Дори и този оптимистичен сценарий да се провали, едно е сигурно – китайските инфраструктурни инвестиции вече променят цели региони в света.


Как малкото жилище да изглежда по-голямо - Obzavejdane.net\nНачало » Интериор » Как малкото жилище да изглежда по-голямо\nКак малкото жилище да изглежда по-голямо\nСтатистиката сочи, че най-често обитаваното жилище в България е между 60 и 70 кв.м. Не само необвързани младежи, но и семейства с деца устройват живота си върху 50-60 кв.м. Такъв дом е по-евтин при покупката, а и разходите по поддръжката му са много по-малко. Но дори и за толкова малки жилища могат да се намерят свежи и удобни идеи. Най-важното е собствениците му да се чувстват комфортно и да се опитаме да създадем илюзия за обем.\nНе трябва да пренебрегваме важни, необходими и задължителни кътчета, свързани с ежедневния бит. В никакъв случай не трябва да забравяме значението на удобните гардероби, естествено с допустимите размери. По-добре е те да са изнесени извън спалните, например в антрето. Заложете на модели, високи до тавана, а за да се пести място – да са с плъзгащи врати. Дори да нямаме стандартните 60 см дълбочина, и 30-40 см са достатъчни за подреждане на дрехите. Още повече, че в днешно време на пазара се намират безброй много различни закачалки и приспособления, които позволяват оптимално използване дори и на плитки гардероби.\nМного често срещана грешка е да се намали банята за сметка на жилищната територия. Все пак трябва да сме наясно, че това е място за релакс, и не трябва да правим компромис с него. Естествено, оглеждаме се откъде да откраднем още малко площ и най-често нарочваме терасата. Дори когато е само една сме готови да я пожертваме в името на няколко спечелени квадрата. На нея обикновено изнасяме кухнята, но по-идейно е да организираме малък “кабинет” – с работно място, библиотека, шкафове и др. Друга идея е да поставим на терасата високи и ниски шкафове, които успешно могат да заместят гардеробите, ако за тях няма друго място. Условието е балконът да е добре остъклен и топлоизолиран.\nПри малка квадратура е добре да обединим, отделните пространства. По-разумно е да се отървем от няколко вдъхващи клаустрофобия помещения, да премахнем стените и вратите между антрето, кухнята и дневната. Така ще спечелим повече въздух в апартамента и ще избегнем надробяването на жилището.\nСъщо важен момент при тези обстоятелства е да обърнем внимание на къта за приготвяне на храната. Хора които имат опит в тази част съветват за мебелите и оборудването на малката кухня да се обърнем към професионалисти. Те знаят много добре как да Ви организират малкото пространство, така че да има място за всичко и да не се налага да правите труден избор между уредите, които трябва да отпаднат. За да пестите място, може да изберете пералня и сушилня в едно и евентуално по-малък хладилник. Многообразни механизми въвеждат ред в ограничения брой кухненски шкафове.\nДобре е централната част в дневната да е колкото се може по-свободна от мебели – така се създава усещане за повече простор. Максимално трябва да се използват стените, върху които да се поставят шкафове или етажерки.\nМного често забравяме едно полезно място, което ни помага да решим отчасти проблемите – над вратите и прозорците има поне трийсетина свободни сантиметра. Там можем да сложим шкафове за книги и за по-рядко използвана покъщнина.\nОбикновено в модерното жилище зоната за хранене е в общото дневно пространство. Ако сте съвсем ограничени в теснотията, вместо трапезна маса може да използвате барплот, който обслужва и кухнята. Пазарът предлага и многообразни варианти от сгъваеми и разтегателни маси. Има модели, които с едно натискане на ръчка или бутон променят височината си – от ниска кафе масичка се получава удобна трапезна маса.\nЧесто срещана ситуация е когато децата са заели единствената спалня, родителите са принудени да прекарват нощите в дневната. Разтегателни дивани с клик системата или с механизми за издърпване на долното ниво са решение на проблема със спането. Добър вариант, който все още не е толкова популярен у нас, е да се монтират повдигащи се към стената легла. През деня няма и следа от тях, защото остават скрити заедно с матрака и спалното бельо в специално конструирани шкафове.\nБанята също изисква особено внимание. Най-често е невъзможно в нея да се постави вана, дори с малък размер. Достатъчно е да се постави душкабина. Важното е да се поставят и отразяващи повърхности, които визуално да я разширяват – по-голямо огледало, повече елементи от инокс и стъкло.\nЗащо е важно да внимавате с цветовете\nИзборът им влияе силно върху оптическото уголемяване на пространството. Добре е да се ограничим до един цвят за стените във всички помещения. Еднаквата боя успешно обединява стаите. За това помага и еднаквата подова настилка.\nПоначало се смята, че светлите тонове са за предпочитане. Това,че бялото увеличава пространството се знае много добре от всеки. Съчетаването му с други светли тонове е много подходящо – например бели мебели на фона на бежови стени изпълват стаята сякаш с повече въздух. Ярките цветове пък привличат вниманието. Ако боядисате стените в по-силен тон, по-добре е да изберете мебели и текстил в неутрална гама. Тъмните цветове визуално намаляват пространството и то изглежда някак си негостоприемно.


Гаджето на Преслава разследван в акция Лукс - slava.bg\nГаджето на Преслава разследван в акция Лукс\n05.02.2018 16:40 | Видян 3614 пъти\nГаджето на фолк звездата Преслава се оказа един от първите проверявани от прокуратурата в акция Лукс, разпоредена от главния прокурор Сотир Цацаров.\nОт няколко дни компетентните органи разследват произхода на средствата, с които Павел Лазаров е придобил тузарски апартамент в София и два луксозни автомобила, узна репортер на Таблоид.\nСпоред проверяващите, мускулестият възлюбен на Преслава е придобил жилище и автомобили на стойност над 1,5 милиона лева за последната година и половина. В този период Павел броил 900 бона за огромен апартамент в южен столичен квартал, както и още 600 000 лева за двата си автомобила Бентли и Мерцедес.\nПред разследващите гаджето на Преслава е обяснил, че развива бизнес със земеделски земи. Роденият във Враца здравеняк стопанисвал няколко хиляди декари овощни дръвчета в района около Мездра и дори прибирал европейски субсидии за бизнеса си.\nЧенгетата обаче подозират, че земеделския бизнес е само параван за същинските занимания на Павел Лазаров. В миналото врачанинът е бил разследван за трафик на наркотици, като допреди 2-3 години е бил приближен до подсъдимия като наркобос Стефан Бонев – Сако, твърдят запознати.\nЗапознати с проверката, която се осъществява спрямо гаджето на Преслава допускат, че Павел може да се опита да оправдае част от доходите си за покупката на скъпо жилище и луксозни лимузини с фиктивен заем, отпуснат му от неговата възлюбена.\nПреслава е сред най-добре платените певици в страната, като хонорарът ѝ за участие надхвърля 7000 лева.\nЕтикети: Преслава, гадже, акция, Лукс\nПавел на бой с Бирмата заради Преслава\nПреслава и Павел на слон\nПреслава на екзотичен остров с гаджето


Apartment Chesa Polaschin B - B10 - НАЙ-НИСКИ ЦЕНИ от agoda.com\nApartment Chesa Polaschin B - B10-, Зегл-Мария, Сегл-Мариа, Швейцария, 7514 - Покажи на картатаМного добър7,5Въз основа на3отзивиApartment Chesa Polaschin B - B10Вижте повече снимкиВижте повече снимкиВижте всички24снимки\nChesa Polaschin B II е перфектен избор за пътуващи, които желаят да почувстват духа на Сегл-Мариа. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят. В Chesa Polaschin B II отличното обслужване и достъпните съоръжения допринасят за Вашия незабравим престой. Гостите на хотела могат да ползват съоръжения като семейна стая. Всички стаи се отличават с грижливо замислени удобства, което гарантира неповторимо усещане за комфорт. През деня можете да се насладите на отпускащата атмосфера благодарение на каране на ски. Каквито и да са поводите за Вашето пътуване,Chesa Polaschin B II е най-доброто място за престой, което можете да изберете в Сегл-Мариа.\nМоля, уведомете предварително Apartment Chesa Polaschin B - B10 за очаквания час на пристигането ви. Моля, имайте предвид, че цялата сума на резервацията е дължима преди настаняването. След като пълната сума на резервацията бъде получена, ще получите имейл с адреса на мястото за настаняване и указания как да получите ключ. При пристигане се изисква гаранционен депозит от 300 CHF за инцидентни разходи. Този депозит е изцяло възстановим при напускане след проверка на мястото за настаняване за евентуални щети.


Мими от Delishu\nHome » Мими\nХей, здравей 🙂 аз съм Мими.\nВсички знаят колко много обичам да похапвам. Сменила съм много хранителни режими, диети и съм си поставяла какви ли не ограничения в храненето. Докато един ден не осъзнах, че аз не ям защото съм гладна, аз се храня за удоволствие. И се храня по много! Не, не си мислете, че съм депресирана, нещастна, живота ми е скучен или си нямам друга работа…\nЗа да побирам някъде всичката тази храна и да изглеждам сравнително прилично (повярвай, не е лесно) все пак трябва да избирам внимателно с какво се храня. При всяка възможност приготвям храната си сама и винаги си я хапвам с огромно удоволствие. Така съвсем на шега, забърквайки поредното си удоволствие в къщи, в търсене на алтернатива на сиренето, забърках и Delishu. Не беше случайно – беше поредица от опити и грешки в търсене на нещо перфектно – без лактоза, но с вкус на сирене, пък ако може и да е здравословно и да помага на стомахчето да храносмила всичката тази храна…\nИ така – продължавам да вярвам, че няма невъзможни неща, знам, че съм способна на всякакви “магийки” – и в кухнята и в живота, за да направя всичко, което поискам и вярвам, че човек сам гради съдбата си и привлича в живота си хората и ситуациите, от които има нужда. Аз срещнах моя невероятен екип и съм безкрайно горда и щастлива, че вярват с мен и градим бъдещето си заедно!


Пак няма кърма... :: BG-Mamma\nПак няма кърма...\n21 май 2007, 11:01 ч.\nХайде и аз на редичката за съвет...\nЩе се опитам да бъда кратка. Първото ми момче кърмих (така си мислех) месец и половина, като през цялото това време то отслабваше ли, отслабваше. Приличаше на скелетче, горкото. Много държах да кърмя и до последно бягах от изкуствената храна. В крайна сметка стана твърде опасно за бебето, а кърмата съвсем спря.\nС втория - същата работа. Тъкмо се радвах, че суче добре - като помпичка е. И то отслабва, вместо да наддава - от 3 800 гр. сега е 3 100. От няколко дни го дохранвам с изкуствено мляко (лекарката ме заплаши този път). Продължавам да го кърмя, колкото има - толкова. Бебето ми няма още месец. Досега не акаше повече от един път на ден, при това оскъдно количество. Откакто яде друго мляко имаме и пълни памперси.\nМаксимумът мляко, който някога съм имала е 40-тина грама. Кърмата ми тече на капки, а съм чувала (от кърмещи) че трябвало да бъде на струйки.\nЯла съм какво ли не (само стрито ако не съм пробвала ), пила съм сигурно всички видове лактогонни чайове. Спазвам всички препоръки за добро кърмене, за които прочетох тук. Опитах да се храня по-често и повече (десет дни) - абсолютно никаква промяна.\nСамо първите дни имах проблеми със зърната, но бързо се оправиха. Понякога усещам слабо напрежение в гърдите, дори и след нощната пауза нямам по-силна болка. Като размер са съвсем малко по-големи от обичайното.\nСпоред педиатъра ни просто нямам достатъчно кърма и това е.\nМоже би проблемът е физиологичен - имам фиброкистозна мастопатия и на няколко месеца ходя на преглед в Ракова болница, тоест нещата са сериозни. И заради това също много бих искала да кърмя по-дълго и по-качествено, защото помага в такива случаи (за тумори и пр.).\nСигурно ти е много много притеснено и тъжно Особено предвид че очевидно си добре подготвена и опитваш всичко възможно за оптимално организиране на кърменето Съвсем правилно си постъпила, че даваш допълнително АМ на мъничкия - важно е да се храни, докато се правят опити да се променят нещата с кърменето.\nИскаш ли да разкажеш по-подробно точно как се кърмите - колко често, едната или двете, колко спи детето.\nПонеже спомена, че си на наблюдение в Раковата болница - гледана ли си на ехограф и имало ли е коментари относно развитието на гърдите?\nА в началото на бременността имаше ли някакви промени - болезненост, подуване на гърдите, видими сини вени?\nНякакви хормонални проблеми да си имала? Не в момента - а по принцип, някога, преди забременяванията?\nЛохиите как са?\n# 2 21 май 2007, 12:23 ч.\nКърмех бебето на три часа, по около 20-30 минути. Отначало си изкарвахме и по час, но в болницата ми казаха да не го държа толкова много. След храненето то продължаваше да иска да суче. Кърмех го само от едната гърда, после пробвах и двете - пак си оставаше гладно. Сега пак сме от едната (на три часа, три и половина - когато то поиска, плюс захранването с АМ).\nВ Ракова болница всеки път ме преглеждат с ехограф. Отначало даже ми казаха,че няма да е добре да имам второ дете, заради хормоналните промени в гърдите. После ми разрешиха - след няколко прегледа - засега нямало бучки.\nВ началото на бременността имах болки в гърдите първите три месеца, после отшумяха.\nПредполагам, че с хормоните всичко е наред, поне няма някакви признаци за обратното...\n# 3 21 май 2007, 12:31 ч.\nОт това, което описваш, изглежда имате около 6 хранения за 24ч? Обикновено за установяването на стабилна лактация и увеличаване на кърмата се препоръчва кърменията да са минимум 8, а най-добре - 12 за 24ч. Т.е. - да се кърми от двете гърди на всеки 2ч по твоя инициатива. Някои бебета са сънливи първите дни, особено ако имат по-засилена жълтеница - при вас има ли подобен проблем? Тогава не може да се разчита на тях и да се кърми когато те поискат, тъй като може да се будят много нарядко и да не поемат достатъчно мляко, което води до един омагьосан кръг - бебето получава малко храна, от което спи още повече (далеч не всички бебета плачат, ако са гладни - новородените много често се изключват и минават на режим сън, за да съхраняват енергия), а гърдите произвеждат малко, защото не се стимулират достатъчно.\nТази ситуация е обратима, особено предвид че гърдите ти са минали през необходимите промени за лактация по време на бременността, не си спирала да кърмиш и мляко има Въпросът е да се направи една по-различна организация на кърменето от досегашната.\nКакво мислиш за варианта да кърмиш по твое настояване на всеки 2ч през деня, като предлагаш и двете гърди на всяко кърмене и прилагаш Компресия на гърдата, а нощем будиш бебето на всеки 3-4 часа, за да суче?\nА какво количество добавка предлагаш в момента и на всяко хранене ли е или само когато прецениш за нужно?\n# 4 21 май 2007, 13:07 ч.\nОх, и това пробвах. След като видях, че още е гладно, минахме на по-често хранене, белким и кърмата се увеличи. Не се увеличи, ами даже намаля... Разбрах това от кърменията в поликлиниката, където мерят бебето преди и след хранене.\nЛекарката каза да минем пак на хранене през три часа.\nКомпресията още си я правя, четох за нея.\nЧудя се какво още не съм правила и въобще, има ли начин някакъв. В семейството ми всички жени кърмят децата си, имали са много кърма и никакви такива проблеми.\nП.П. А бебето е много доволно от изкуствената манджа, заглади косъма, много по-живичко е, спи добре и плаче с гръмовен глас (преди мяукаше само). Кърмя го преди всяко хранене с АМ - и десет грама да му давам, все е нещичко (надявам се аз).\n# 5 21 май 2007, 13:11 ч.\nЦитат на: hedra в пн, 21 май 2007, 12:31\nПедиатърът нареди да му давам на всяко хранене добавка по 60 млл. (като имаше предвид, че яде от мен около 30 млл). След два-три дни дребният започна "да иска" повече, което ме кара да мисля, че и тези 30 гр. кърма май вече са по-малко. За неговите килограми препоръчват по 90млл. АМ, сега му давам 80 и е сит и доволен.\n# 6 21 май 2007, 15:02 ч.\nБебето само ли пуска гърдата или ти решаваш, че вече е изсукало всичко и му предлагаш АМ. Аз бих ти предложила да редуваш на едно хранене двете гърди + АМ. Предлагаш първо и двете гърди като изчакваш да ги изпразни напълно и ако може да посуче малко и като са празни, след това предлагаш добавката и после пак да върнеш към гърдите, като го оставиш колкото иска да суче. Също е добре да даваш добавка с лъжичка или капкомер, спринцовка. Понякога възстановяването на лактацията отнема повече време, особено когато има и добавка. Другото което може да направиш, ако бебо не иска да суче, когато в гърдите няма мляко или не тече достатъчно силно, е сама да се цедиш на всеки 2 часа като напълно изпразваш гърдите. Събраното количество кърма може да дадеш след това с лъжичка. Пий повече течности (2-3л.), бирена мая, лактогенен чай. ОПитай така 1 седмица и виж дали ще има резултат. И не се притеснявай! Ти правиш най- доброто за детето си\n# 7 22 май 2007, 19:52 ч.\nКъсно виждам тази тема, но се размислих...Горните съвети са доста изчерпателни, ако и след една реорганизация на кърменето не се увеличи кърмата, дали има възможност да си изследваш нивото на пролактина?


Почивка сред ледовете на Северния полярен кръг? - На ръба - Peika.bg\nПочивка сред ледовете на Северния полярен кръг?\n22 септември 2017 Автор: Peika.bg\nНякога обмисляли ли сте приключение до някое наистина различно място като Северния полярен кръг?\nДори да не сте от най-големите фенове на зимата, арктическият СноуХотел е интересно предизвикателство за всеки с авантюристичен дух. Той се намира в Северния полярен кръг, близо до Рованиеми, Лапландия и е разположен сред вълшебен снежен свят, който изпълва сетивата на посетителите с необятната си белота и чистота.\nДестинацията е доста екзотична, но не в традиционния смисъл на думата. Северният арктически кръг е едно изключително красиво място, но трябва да сте подготвени за наистина сериозен студ.\nВ снежния хотел можете да опитате арктически специалитети в ледения ресторант, да спите в стаи от лед, където температурата се поддържа между 0 и -5 градуса, да се разходите из преспите наоколо с гид и, разбира се, да наблюдавате Северното сияние.\nДомакините са се погрижили да предоставят на всички свои гости подробни инструкции за престоя им там. Освен това са им осигурили топли висококачествени спални чували, услуга за събуждане, в която е включена гореща напитка и закуска. Освен незабравимата атмосфера от СноуХотел ще ви предоставят и специална диплома, удостоверяваща, че сте нощували под сняг и лед в арктически условия. Е, как ви звучи едно такова смразяващо предизвикателство?\nkalitravel, 26.12.2018 | 14:24


Акумулаторен фенер Makita ML180 18 V - Цени - Продажби\nАкумулаторен фенер Makita ML180 18 V\nФенер ръчен акумулаторен Makita ML180\nЯрката светлината, осигурено от акумулаторен фенер Makita ML180 18 V, може да осигури нормална работна среда дори при липса на общо осветление. Първоначално това осветително устройство е замислено като практично и много ефективно допълнение към 18-волтовия безжичен инструмент Makita. При наличието на такива, а именно в присъствието на подходящи 18-волтови батерии и зарядно устройство, този фенер може да се превърне в истински спътник в туризма, риболова, ловът и т.н.\nБлагодарение на ниския център на тежестта и дори на голямата батерия, акумулаторен фенер Makita ML180 18 V е много стабилно и може да бъде инсталирано като неподвижен светлинен източник. В същото време практичната каишка, приложена към този модел, прави инструмента удобен за носене и да бъде закачен на куки, греди, клонки и така нататък. Инструментът е лек, и дълга и тясна корпуса му е оптимизиран така, че да бъде ползван и като ръчен фенер, и като стационарен. Ниска консумация на енергия осигурява впечатляваща продължителност на интензивната луминесценция на фенерчето при едно зареждане на батерията. Работното време на инструмента, разбира се, зависи от капацитета на захранващия източник. С батерия от 3 Ah, акумулаторен фенер Makita ML180 18 V ще издържи 4,5 часа и съответно с капацитет 2,6 Ah - 3,5 часа, 1,3 Ah - 1 час и 40 минути. Включва резервна лампа с нажежаема жичка. За да се определи посоката на светлинното петно, въртящият се рефлектор може да бъде фиксиран в четири ъглови позиции по отношение на оста на тялото. Тялото на фенера е изработено от висококачествена пластмаса, което допринася за дълъг живот на инструмента като цяло.\nЛекият (0.29 кг) и малък (дължина - 324 мм) акумулаторен фенер Makita ML 180 ще осигури подходящо осветяване на работната площ, дори при абсолютна липса на външно осветление. Осветителното тяло се доставя без батерии и се препоръчва като практическо допълнение към 18-волтова батерия Makita. Продължителността на светенето на фенерчето при едно зареждане на акумулатора зависи от неговия капацитет и е 4,5 часа при 3 Ah.\nСпецификация на акумулаторен фенер Makita ML180 18 V\nПродължителност на светене при 14.4V 1.3Ah: 100мин\nПродължителност на светене при 14.4V 2.6Ah: 210мин\nПродължителност на светене при 14.4V 3.0Ah: 270мин\nАкумулаторна лампа за батерии NiCd или NiMH 14.4V\nПреместваща се глава под ъгъл 0, 45, 90, 110 градуса\nТрябва да влезете или да се регистрирате за да запазите Акумулаторен фенер Makita ML180 18 V към своите любими продукти!


Продавам кученце София | adsbge-zoo\nтърсене животни, продукти за грижи, принадлежности при поискване "Продавам кученце" в града София\nМъжко кученце на 3 месеца,обезпаразитено,с паспорт и ваксини.Бащата е бивер териер,майката е пинчер.\nПуловер за малко кученце\nwww.olx.bg 4 София\nпуловер за малко кученце с дължина 22 см. Широчина 15см. Цвят черно с лилави ивици.\nМорска дрешка кученце\nwww.olx.bg 5 София\nТънка лятна дрешка за дребна порода.\nПодарявам женско кученце\nПодараяваме кученце на 3 месеца, много сладко и любвеобилно. Прибрано е от улицата , обезпаразитено е, и са му направени първа и втора ваксина. Очаква се да стане средно на размер куче горе долу колкото Лабрадор. При нас е от 2 седмици в момента тежи 5 кг точно. Редовно и се дава калций с храната.\nДрешки за малко кученце\nСимпатични меки дрешки за малко кученце\nПодарявам женско кученце. На около 3 месеца е. Много е добричка.\nТова прекрасно момиче си търси дом! На 2-3 месеца е, много е добричка и даже се разхожда пусната и слуша. Обезпаразитена е и е здравичка. Прилича на Канадски вълк. Нямам възможност да я задържа, иначе бих. Ако някой търси своето куче - пишете, звънете. 888 - Покажи -\nМалки сладки каракачанки, на 40 дни, майка ала бай, баща каракачанин\nОстанаха едно момченце и едно момиченце ,родени на 04.04.2019г. Имунизирани и с паспорт\nwww.olx.bg 1 София\nПродавам рибки молинезии хелери и гупи най различни окраски родени и отгледани в моя аквариум. Продавам и охлюви Хелена...При интерес или въпроси звънете на посочения телефон\nwww.olx.bg 550 София\nПродавам 3-Йоркита на по-2 месеца. Обезпаразитени и имат първата ваксина. Едно женско и две мъжки. ЧИСТОКРЪВНИ със паспорти. Цената е за едно кученце.\nПродавам кече за сарашки цели.\nПродавам аквариум за 15лв леко счупен горе но не е пукнат\nСлънчоглед реколта 2018г.Намира се в общ.Елин Пелин.Цената е 0.70лв. за кг.,за по голями количества е на 0.65лв.\nПродавам две Магарета\nПродавам две работни Магарета , кротки не хапят и не ритат цената 200лв е за едно за двете 400лв.\nПродавам - МОПС\nbazar.bg 330 София\nКУЧЕТО Е Женско с паспорт всички имунизации на 1г и 9месеца много добре гледана...\nБял, с големи рога на 1г.6мес.\nПродавам 3D фон за терариум -\nПродавам 3D фон за тарариум, с размери :ширина: 60см. дълбочина: 50см. и височина: 37см. Направен е от изцяло безвредни материали и бои,готов за употреба. Става за брадати агами,гекони и други.\nwww.olx.bg 12 София\nпродавам зайци на различна възраст\nКръстоска м/у мини пинчер и чихуахуа. Кучето е с всички ваксини вътрешно и външно обезнаразитено. Кучето е на 1година.тел: 884 - Покажи -\nПродавам ph метър\nPH- метър чисто нов. Комплекта включва: - PH-метър - инструмент за извършване на калибрацията уреда е фабрично калибриран обхват на измерване-0=0 - 14.0 ph захранване- 3x 1.5V батерии включени точност- ±0.2 pH цена 25 лв\nПродавам три гълъба\nbazar.bg 5 София\nЦена за един гълъб 10лв. Цена за всичките 3бр гълъби 20лв. Намират се в гр.София ,кв.Челопечене. Лично предаване на място най-добре! За въпроси на лично съобщение ,не винаги отговарям по телефона!\nПродавам женско лабрадорче. Родено е на 02.05.2019 година. Храни се самостоятелно и е обезпаразитено против външни и вътрешни паразити.\nПродавам японски пъдпъцъци - обикновен японски пъдпъдък, фараон, манджурски, бял англииски и смокингов пъдпъдък. За яйца и месо. Цена за зрели пъдпъдъци 4 лв. женски, 2 лв. мъжки. Цена на 10дни - 2 лв. Цена за 15 дни - 2, 50 лв. Цена на 5 дни - 1, 50 лв. Благой Сандов 898 - Покажи -\nПродавам 5 Гъски четири от тях са женски и една мъжка , снасят цена 250лв. За петте.\nwww.olx.bg 180 София\nМного хубави раждат по две агнета софия облас 12 броя\nbazar.bg 1 София\nПродавам кученца на 2-3 месеца ,братче и сестриче. Окраска бяло на петънца. Кученцата са много привързани и прекрасния вариант е да си останат заедно, ако стопаните разполагат с повече пространство ,или дворче. ... Но, кученцата са прекрасни и биха свикнали и разделени, при добри и грижовни хора.\nПродавам пчелен мед.\nbazar.bg 9 София\n.Медът е 9лв.за един буркан(950гр.) на тенекия 7лв/кг.\nПродавам померан шпиц\n2 момчета на 2 месеца обезпаразитени с 1 ваксина предстоят още две. Бялото 400 лв кафявото 300 лв\nПродавам декоративно зайче\nbazar.bg 35 София\nПродавам мини зайче. Продавам и всичко необходимо за тях. Изработвам терариуми, палудариуми и аквариуми с 3D фон. тел:0878203032 и 0889451908\nПродавам женски мопс\nПродавам женски пясъчен мопс, на 1 годинка(нераждала). Закупена е от лицензиран развъдник, от красиви родители с родословие. Обезпаризитена, ваксинирана, с паспорт и отлични хигиенни навици. Много игрива и добричка. С мъка се разделям с нея, но заминавам в чужбина.Търся добри и грижовни стопани за сладката принцеса.\nПродавам морски свинчета\nПродавам много сладки морски свинчета. Продавам и всичко необходимо за тях. При интерес тел : 0878203032 и 0889451908\nПродавам Шпицове - мъжки\nПродавам три мъжки Шпицове, цената е за едно кученце\nПродавам йоркширски териер\nПродавам йоркширски териер на една година момче от дребни родители, много любвеобилен и добър,породист с паспорт, роден на 27.05.2018. Налагами се да пътувам често и нямам възможност да го гледам. Тел: 895 - Покажи -\nПродавам мини чихуахуа\nwww.olx.bg 600 София\nПродавам мини чихуахуа бебета 2 мъжки и 2 женски на 50 дена с първа ваксина, обезпаразитени, хранят се самостоятелно и имат хигиенни навици. Ако имате повече въпроси може да позвъните на указазания телефонен номер!\nПродавам красив и бърз кон!\nКоянт е състезателен! За въпроси ми звъннете!\nСребърна арована продавам\nПродаваме и много други интересни и екзотични риби,както и всичко свързано с акваристиката. Разгледайте страницата ни във ФБ Зоо магазин Животното.0878203031\nПродавам кресло от варен бук\nwww.olx.bg 255 София\nПродавам буково кресло от варен бук .\nПродавам болонка /шпиц\nПродавам мъжко и женско кученце. Майката е болонка, а бащата среден Немски шпиц. Родени са на 15.04.2019година. Обезпаразитени са и се хранят самостоятелно. Мъжкото е на снимки 1,2и3, а женското на снимки 4,5 и 6\nПродавам тоалетка с табуретка\nbazar.bg 259 София\nНОВА, Имам и Черна! Материал:дърво Тоалетка с огледало и табуретка размер на масичка 76/75/40 Размер на табуретка 47/40/30\nПродавам доилен апарат\nbazar.bg 630 София\nПродавам доилен апарат в много добро състояние с два гюма !!!\nПродавам кокер шпаньол\nПродавам мъжки кокер на 6 мес.Закупен от ветеринарна клиника ,с паспорт ,чип и всички направени ваксини.Кученцето е мило ,с почти изградени хигиенни навици.Към цената предоставям купички,легло ,повод.Налага се ,поради възникнали ангажименти.\nПродавам/заменям - 6г.жребец\nwww.olx.bg 8500 София\nПродавам Фризийски жребец 6г. Цена по договаряне на тел: 887 - Покажи -\nпродавам пчелни семейства\nПродавам таз годишни пчелни семейства, зем. производител, посочената цена е без кошер, намират се в гр. София\nПродавам 5 бр. бели гълъби за 20 лв.\nПродавам 5 броя бели гълъби.\nПродавам мини волиера\nразмери-50/30/30 със три врати и тава за чистене\nПродавам мини пинчер\nПродавам два мъжки мини пинчер.На 35дни.Стават 2кг.Цена по 160лв 888 - Покажи -\nПродавам персийска котка\nМацо е красив четири годишен персиец. Кротък , с добри хигиенни навици. С необходимите ваксини.\nПродавам ЛЕД осветление за аквариуми\nbazar.bg 16 София\nЛЕД осветление за аквариум, влагозащитено в стъклена тръба. Диоди 5630-18 вата 72 диода на лин.метър.Работи на 12 в.Продава се комплект с захранване.Цената е за комплект с дължина 30см,има размер до 100см,но цената е друга.Може да закупите и само осветлението без захранване.\nПродавам нов кучешки намордник XS\nbazar.bg 7 София\nЧисто нов намордник за кученце с размер XS подходящ за дребни породи. Закупен на цена от 12 лв.\nПродавам певчески канарчета\nПРОДАВАМ ОВЦЕ от добруджа\nПродавам кафези Бургас\nПродавам хамстер Варна\nХрана за Пчели с Етерични масла, Растителни Екстрак\nПродавам замразен циклопс 1.50лв. Бургас\nМъжки мини шпиц търси женски Варна


SSL/TLS сертификати - Блог на Уеб Дизайнс\nТри ключови характеристики за всеки бизнес. Вярвате или не, TLS сертификатът е един от най-важните елементи във Вашия сайт. Добавяйки го към арсенала Ви от конкурентни предимства, Вие вдъхвате непоклатимо доверие във Вашия бизнес. И обратното – липсата му или употребата на неподходящ за целите на Вашия сайт, има силата да разруши доверието във Вашия бизнес и да подари клиентите Ви на конкурент.\nTLS сертификатът е малък файл, който сайтът Ви използва за създаване на защитена среда за всички негови посетители. Той криптира информацията, която те споделят с Вас, и не позволява на трети (злонамерени) лица достъп до чувствителните им данни.\nКогато закупувате SSL сертификат, Вие избирате да го притежавате за период от време. След този период, той става неактивен и е нужно да се преиздаде (поднови).\nЗащо един сертификат изтича?\nБи било чудесно да си купите нещо и да го използвате цял живот, нали? Да, но някои услуги е добре да имат период на валидност. Причината за това се крие в актуалността на информацията.\nSSL сертификатът е 2 в 1: криптира и валидира собственост\nПри покупката на сертификат с определена валидация, Вие предоставяте на издателя доказателства, че имате право да използвате сертификата. И тъй като живеем в динамичен свят с много промени, е необходимо да обновявате и потвърждавате актуалността на бизнес информацията Ви.\nСподеляме няколко типа бизнес промени, които налагат годишното преиздаване на TLS/SSL сертификат:\n- Смяна на домейн;\n- Закриване на фирма;\n- Смяна на юридическото лице (собственост);\n- Закриване на сайт;\n- Промяна на имейли, телефони, имена, адрес и други данни.\nКакво се случва, когато Вашият SSL/TLS сертификат изтече?\nНакратко: Изтичането на Вашия сертификат деактивира действието му върху сайта Ви. Дефакто Вие вече не притежавате валидация на Вашия сайт/бизнес и криптирана връзка.\nКогато посетител се опита да достъпи Вашия сайт, той вижда едно сериозно предупредително съобщение. Например Google Chrome показва следното съобщение:\nВръзката ви не е поверителна!\nВъзможно е извършители на атака да опитват да откраднат информацията ви от *домейна на Вашия сайт* (например пароли, съобщения или номера на кредитни карти).\nКогато валидността на Вашия SSL/TLS сертификат изтече:\n- Браузърите маркират Вашия сайт като несигурен;\n- Търсачките като Google също маркират сайта Ви като несигурен и го санкционират с по-нисък SEO ранг;\n- При достъп до сайта посетителите виждат голямо стряскащо съобщение и го напускат;\n- Впоследствие те избират Ваш конкурент;\n- Репутацията Ви пада и губите доверието на потребителите.\nIP: 3.236.222.124 | Browser: Chrome | OS: Windows | 03:18:47pm, Monday, 17.05.2021


Играй безплатно Mayan Riches Слотове\nИграйте Mayan Riches безплатно в демо режим от IGT\nМаксимален залог 12000.0 $\nДата на излизане юли 2014\nПробвайте Mayan Riches слотове онлайн в демо модел, безплатно без регистрация.\nMayan Riches е слот машина от IGT. Според броя играчи, които търсят Mayan Riches, това не е особено популярен слот. Това не означава непременно, че е лош, така че проверете сами. Или потърсете популярни казино игри.\nИгри, подобни на Mayan Riches\nImmortal Gladiator от Slotvision\nGladiator of Rome от 1X2 Gaming\nНай-добрите казини с реални пари с Mayan Riches


секс Архиви - Страница 3 от 14 - e-vestnik.bg\nЛъскаво списание за лесбийки предизвиква хомофобите в Русия\nПървото руско лъскаво списание за лесбийки, появило се на пазара през март, отправя предизвикателство към ширещата се в Русия хомофобия. Това се случва в момент, в който руският парламент обсъжда проект на закон, целящ да наказва строго всяка хомосексуална пропаганда. Името на списанието идва от латинската дума „Agens“, едно от значенията на която е „могъщ“. Списанието излиза на три месеца и иска да създаде нов имидж на лесбийската общност, казва в редакционната си статия главната редакторка, 24-годишната Милена Чернявская. Изданието е представено като „списание на момичета за момичета“. Първият му брой, съдържащ 120 страници, разкрива тайните на идеалната…\nНаталия Кобилкина придоби популярност в България след участието си в рубрика за сексуална култура в „Шоуто на Слави”. Тя е родена в едномилионния руски град Ростов на Дон в семейство на потомствени лекари – почти като в разказ на Чехов. От шест години живее в София, щастливо омъжена за българин. Казва, че обожава България. Наталия съчетава две професии – на семеен терапевт и на сексолог. Според нея проблемите на българите не са по-различни от тези на другите нации. Те са общи и си приличат, така както и няма чак толкова различни сексуални…\nДжил Лоулес, Гудьон Хелгасон\nВ епохата на глобалната мрежа, мигновено достъпната информация и клипчета, обикалящи света за секунди като вирусна епидемия, дали е възможно една напълно компютризирана страна да стане зона, свободна от порно? Властите в Исландия искат да проверят. Правителството на малката северноатлантическа страна крои планове да забрани порнографията – печатна и онлайн, в опит да предпази децата от вълната на брутални сексуални сцени. Предложението на вътрешния министър Йогмюндюр Йонансон предизвика бурна реакция. Противниците твърдят, че мярката ще цензурира мрежата, насърчавайки авторитарните режими, и ще подрони репутацията на Исландия като скандинавски бастион на свободното слово. Привържениците обаче смятат, че тя е…\nКубадински и сексът по български\nТекстът е забранен за лица под 18 години\nИлюстрация: Ивайло Цветков, сп. „Плейбой“\nЕдва ли някой ще повярва, че ако комунистическия режим не беше толкова строг и пуритански по отношение на секса, сега у нас щеше да има издигнат грамаден паметник във формата на фалос, за прослава на българската раждаемост. Идеята носеше един човек от върховете на режима… “Абе той, Пенчо, се провали с раждаемостта” – така казал на един прием Тодор Живков за Пенчо Кубадински. Тогавашният член на политбюро и председател на Отечествения фронт Кубадински имаше особеното задължение да се грижи за постоянно спадащата раждаемост на нацията. Забележката на Живков го вбесила и той…\n„Бих искала да имам мама, но не искам да загубя двамата си татковци“, казва 6-годишното чернокожо момиченце Фрида. По нищо не личи този въпрос да я притеснява или да влияе на енергичната й жизнерадост. В акта й за раждане са посочени двама бащи, родом от Квебек, но не и майка. Хубавата, жизнена и засмяна Фрида си играе в нещо като голям хол-трапезария-кухня със също толкова чернокожото си и весело 4-годишно братче Жул, а после отива да си ляга под благосклонния поглед на двамата бащи на по 40 и няколко години – преподавателя Лоран Дьомерс и следователя Стивънс Льоблан.…\nЗа онези, които нямат време да четат статии по-дълги от 15 реда, накратко тук се разказва следното: – Как се случи и как се разви историята с есемесите на Борисов до тенисистката Сесил Каратанчева, но и до други жени. – Как страхливите български журналисти не посмяха и не смеят да разчоплят такива истории с премиера. – Как много журналистки са поласкани и отвръщат на неговите ухажвания. – Как яростната атака на „Блиц”, „Всеки ден”, ТВ 7 и др. срещу Каратанчеви разкрива на кого служат медиите.…\nСесил Каратанчева за аферата и есемесите на Борисов\n(Допълнение към статията „Бойко пращал есемеси на 14-годишната Сесил? Да, и не само на нея…”) Случаят, разказан в „България Днес“ (със съкращения): „Бойко Борисов ми отправи сексуални намеци, когато бях малолетна – на 14“, сензационно обяви световноизвестната тенисистка Сесил Каратанчева пред вестник „Галерия“. Тя разказва с ясни подробности за опити на тогавашния главен секретар на МВР да я съблазни. „Бях на 14 години – започва изповедта си тенисистката. – Играехме демонстративен мач на кортовете на „Левски“. След това нещо се случи и доиграхме срещата на „Дианабад“. Аз играх в тандем с Пламен Минчев срещу Бойко Борисов и Никол Димитрова. Загубихме…\nБившият шеф на Международния валутен фонд Доминик Строс-Кан беше задържан в Лил, Северна Франция, за „съучастничество в сводничество“ и „укриване на злоупотреби“ в рамките на разследване на предполагаема мрежа за проституция във Франция и Белгия със замесени полицаи и други служители. В хода на разследването беше установено, че участниците в мрежата са организирали и вечеринки в Париж и САЩ, на които е присъствал Строс-Кан и за които са били докарвани проститутки. Редица пътувания на последните са били организирани и финансирани от двама френски бизнесмени. Това е поредното унижение за онзи, който имаше големи шансове да бъде избран за президент и…\n„Невярна любов. Изневярата в съвременното общество“ (ИК „Колибри“, превод Росица Димитрова) е откровен преглед на причините, поради които обществото ни покровителства изневярата. Книгата търси отговор на въпросите: защо сме станали по-неверни от всякога, кои са биологичните и поведенческите корени на явлението, разграничими ли са изневярата на сърцето и изневярата на половия нагон, какъв е обхватът на възможните последствия, правилна ли е прошката и каква терапия е допустима, за да се възстанови равновесието в двойката. Уили Пазини преподава психиатрия и медицинска психология във факултета по медицина в университетите в Женева и Милано. Основател е на Европейската федерация по сексология. Предлагаме откъс…\nМис Валенти е първата стриптийзьорка в България. Кариерата й по вариететата обхваща времето преди и след социализма. Тя не е единствената еротична танцьорка по време на социализма, но първа е направила истински стриптийз, едва когато пада Тодор Живков, в ресторант „Лебеда” в Панчарево през 1990 г. Кариерата й започва през 1982 г., когато пълен стриптийз е невъзможен, а изпълнява т. нар. експресивен танц” – оскъдно облечена, но не гола. Имала е изяви в най-реномираните заведения и вариетета за времето си, включително пред Тодор Живков, Иван Славков, а…\nЖителите на САЩ са шокирани от появилите се в американски медии информации, че американски донори на сперма са станали бащи на 150, ако не и на повече деца, пише в. „Фигаро“. Американците обвиняват липсата на ограничения в тази насока и призовават за реформи на механизма за даряване на сперма, които ще намалят броя на наследниците на дарителите. В САЩ всеки донор на сперма получава номер, който после се предоставя и на родителите, сдобили се с дете с негова помощ. Така донорите и техните потомци могат да се запознаят след време за разлика от други страни, като например Франция, където донорите…


Terrace Studio Trastevere - НАЙ-НИСКИ ЦЕНИ от agoda.com\nПовече за Terrace Studio Trastevere\nTerrace Studio Trastevere, който се намира в Трастевере, Рим, е популярно място за туристи. Оттук гостите имат лесен достъп до всичко, което този оживен град може да предложи. С удобното си местоположение хотелът предлага лесен достъп до всички градски забележителности, които задължително трябва да се видят.\nВъзползвайте се от богатството на ненадминатите услуги и удобства в Рим. Хотелът предлага достъп до широк спектър от услуги като летищен трансфер, перални услуги, велосипеди под наем.\nНасладете се на висококачествените удобства по време на престоя си тук. В някои стаи са на разположение отопление, бюро, балкон/тераса, телевизор с LCD/плазмен екран, кухненски бокс, които ще помогнат на гостите да релаксират след дългия ден. Освен това в хотела можете да се възползвате от множество предложения за приятно прекарване на свободното време. Насладете се на несравнимото качество на услугите и престижното местоположение на Terrace Studio Trastevere.


Тинктура Разгонен козел - 50 мл. Биохерба Тинктура Разгонен козел - 50 мл. Биохерба  - 10.00лв. : Магазин Дрога, чай, билки, здраве...\nНачало :: Здравословни :: Екстракти и тинктури :: Тинктура Разгонен козел - 50 мл. Биохерба\nТИНКТУРА РАЗГОНЕН КОЗЕЛ 50 мл\nСъстав: 1ml съдържа 1ml тинктура 1:5, еквивалентен на 250 mg билки: разгонен козел, бабини зъби, дамяна\nПриложение: Перорално - по 25 капки, три пъти дневно, 10-15 минути преди хранене в 100 мл вода.\nДействие: Течен екстракт в комбинация на трите билки за сексуална стимулация за двата пола. Епимедиум спомага за стимулирането на ерекцията като увеличава притока на кръв в генетаната област. бабините зъби насърчават синтеза на тестостерон, а от там - либидото и сексуалната издръжливост. Дамяната спомага за сексуалната нагласа. Билковата комбинация насърчава цялата репродуктивна система.\nИзвести ме при промяна относно Тинктура Разгонен козел - 50 мл. Биохерба


Той участва в дискусия на тема "Образование", част от Платформата за граждански диалог "Европа в нашия дом" на ГЕРБ\nСофия, България 09 Апр. 2019, 23:02 964 прочита 0 коментара\nДо края на май може би всички училища ще имат Wi-Fi мрежи, които покриват цялата училищна територия, и защитена интернет среда. Това съобщи в Ловеч министърът на образованието и науката Красимир Вълчев. Той участва в дискусия на тема "Образование", част от Платформата за граждански диалог "Европа в нашия дом" на ГЕРБ.\nВ нея се включиха още кметът на Ловеч Корнелия Маринова, народни представители, общински съветници, хора от педагогическата общност и др. "Много са предизвикателствата пред нас като система, но две са основните - да обхванем, включим и приобщим всяко едно дете в системата и, второ, да я модернизираме така, че да даде необходимите компетентности и шансове за пълноценен живот и трудова реализация", каза просветният министър. По думите му отпадането на децата е най-важната битка не само пред образователната система, но и пред държавата, и тя зависи най-вече от социално-икономическото развитие на страната.\n"Бюджетът никога не е достатъчен. Ние обаче казахме, че през този мандат най-важни са учителите. С 1,380 млрд. лв. ще бъдат повече средствата през 2021 г. спрямо 2017 г. за учителите", съобщи Красимир Вълчев. По думите му учителите са и ще бъдат най-важният фактор в образованието. "С тези 1,380 млрд. лв. можем да направим училищата най-красивите сгради не само в България, но и в света, но те ще бъдат само едни красиви домове. Те няма да бъдат училища, ако няма учители", каза министърът.


Aluminium търговски панаир в Германия | Топ хотели\nАктуализация за Aluminium 2022\nAluminium 2022 ще се проведе като търговско изложение на живо от 27.09.2022 г. до 29.09.2022 г. В Messe Düsseldorf, мястото на провеждане на изданието, ще бъдат въведени строги мерки за безопасност срещу Ковид-19. Мерките за сигурност, включени в плана за безопасност, са:\nПреди да бъдат допуснати до събитието, участниците ще бъдат помолени да покажат 3G сертификати, като например отрицателни резултати от тестове, ваксинационни паспорти или доказателства за възстановяване. Отрицателни резултати от тестове, получени чрез PCR или бързи антигенни тестове, са примери за валидни 3G документи. Всички резултати от изследвания ще останат валидни за 48 часа, независимо от вида на извършеното лабораторно изследване. Те могат да бъдат удължени в специализирания тестов център на Messe Düsseldorf. За качването на всички 3G документи трябва да се използват приложенията CovPass или Corona-Warn.\nЗа всички участници се изисква предварителна регистрация, а билети могат да бъдат закупени само онлайн. Тази стъпка е необходима, за да се избегне струпването на хора и да се проследят контактите в случай на инфекции. Дезинфекцията на ръцете трябва да се извършва редовно от всички участници. Те трябва също така да избягват, доколкото е възможно, физическото общуване. Маските за лице трябва да се носят през цялото време. Понастоящем регламентът за социална дистанция, който участниците трябва да спазват, е да поддържат разстояние от 2 метра през цялото време.\nMesse Düsseldorf ще извърши няколко съществени промени, за да поддържа мерките за безопасност. За да се предотвратят струпванията на хора, ще бъдат създадени отделни зони за влизане и излизане. За установяване и поддържане на социална дистанция коридорите също ще бъдат разширени. На стратегически места в залата, като например на входовете, ще бъдат поставени дозатори за дезинфекция. Всички места на мястото на събитието, включително изложбените зали, ще се дезинфекцират редовно. Това ще се отнася особено за повърхностите, които се докосват често, като дръжките на вратите.\nСъбитието Aluminium представя най - съвременнните тенденции във възхода в индустрията за тел, кабели и металообработване – всичко това е добре представено и обсъдено на глобална платформа със значителна аудитория и нарастваща възвръщаемост. Aluminium ви дава възможност да контактувате и да се свържете с мениджъри, доставчици и потребители в сектора. Категориите на продуктите включват технология за свързване, рециклиране, търговия със сплави, спомагателни съоръжения, сглобяеми сгради, огнеупорни материали, валцови мелници, системи за контрол на трафика и др.\n• Аудитория, съставена от над 27 500 търговски посетители;\n• Програма за подкрепа, която е насочена към кариерно развитие на таланти във всички области;\n• Поредица от тематични обиколки с екскурзовод;\n• Достъп до специален софтуер, който ще поддържа вашите бизнес цели, за да може да планирате повече срещи.\nМеждународното търговско изложение е базирано в Дюселдорф, Германия и е с продължителност три дни. Изданията се провеждат на всеки две години, а официалният организатор е Reed Exhibitions Deutschland GmbH. Работното време за посетители е от 09:00 сутринта до 18:00 следобед в Messe Dusseldorf, а изложителите имат допълнителен час преди официалното отваряне и затваряне.\nПричината, поради която Aluminium е водещо събитие сред професионалистите в сферата, е силният фокус върху технологичния прогрес, както може да се види от акцентите в програмата по-горе. В резултат на това, търговския панаир притежава значителен дял от международните изложители и посетители, което подтиква организаторите да нарекат събитието като „Обединените Нации на Aluminium“. Друг аспект, който не трябва да се пренебрегва, е подкрепата, предоставена от професионалисти, които търсят нови кариерни възможности и допълнително обучение. Има и Special Forum, изпълен с вълнуващи лекции и иновации в областта на Aluminium.\nОферти на достъпни хотели в близост до Messe Düsseldorf\nНаемете пърокласна хотелска стая в близост до събитието с помощта на Trade Fair Trips ltd. Ние имаме дългогодишен опит в настаняването, свързано с бизнес пътувания и изложения и можем да ви осигурим най-добрите хотелски цени за събитието Aluminium. Изпратете ни вашите изисквания относно вашия бюджет и предпочитано местоположение и ние ще създадем персонализирано предложение за вас със списък с хотелско настаняване за Aluminium. Лесно е да резервирате хотел в близост до Messe Dusseldorf и да сведете разходите си до минимум.


Почти двоен ръст на заразените в област Шумен за седмица - Телевизия Шумен\nПочти двоен ръст на заразените в област Шумен за седмица\nокт. 25, 2021 covid-19, заразени, коронавирус\n110 са новите регистрирани случаи на COVID-19 в област Шумен в рамките на три дни – от 22 до 24 октомври, сочат данните на РЗИ – Шумен. С новодиагностицираните, лицата с потвърден положителен резултат за коронавирус на седмична база са 402, като за предходната седмица (11-17 октомври) заразените са били 247 заразени. Наблюдава се значителен ръст\nна новите случаи и в област Шумен – с 155 души за една седмица. Справката на здравната инспекция очертава тенденция за спад на възрастовата граница на засегнатите от вируса. За предходните три дни най-много са новозаразените на възраст между 40 и 49 години – 34 души.\nОт 22 до 24 октомври в шуменската болница са приети 46 пациенти с потвърден положителен тест, а изписаните са 23. Към днешна дата са хоспитализирани 159 пациенти, от които един – в интензивно отделение. В болницата в Нови пазар, част от структурата на МБАЛ – Шумен, към момента се лекуват 22 пациенти. През почивните дни на миналата седмица битката с болестта са загубили 8 души. От РЗИ – Шумен изказват съболезнования на семействата и близките на починалите.\n„Зелени коридори“ за ваксиниране и тази седмица\nПик на починалите в Шумен\nОт сутринта има изтеглени над 60 000 зелени сертификата\nСтотина на протест срещу зелените сертификати


PHARMABG.NET: Форуми / ОКТОПОД BG - 2 / Здравен "Октопод"\nпонеделник 20 февруари 2012 - 12:08:20\nЗдравен "Октопод" – 1 част ->видео\nЕксклузивно разследване на TV7 показа как голяма българска фармацевтична компания продава в пъти по-скъпо лекарства на НЗОК в сравнение с цените, на които се продават в съседните Сърбия и Турция, които са извън Евросъюза. Ценообразуването в сферата на фармацията се извършва от производителя. Той регистрира цените на медикаментите си, а всяка държава определя надценките за търговците на едро и дребно.\nЛекарствата в Сърбия С помощта на местен дистрибутор на лекарства в регистрите на Здравното министерство на Сърбия, екип на TV7 да засече лекарство за високо кръвно на българския производител "Софарма". При тях Огнян Донев е посочил цена от 3,5 евро, или 7 лв. Аптеките също слагат надценка, но след покупката. Екипът ни беше шокиран от ценовата разлика. В България това лекарство за кръвно се заплаща частично от Здравната каса. Пределната му цена в Приложение 1 на Позитивния лекарствен списък е 19,97 лв, като 4,99 лв. се заплащат от бюджета на НЗОК, а останалите 15 лв. плаща болният. Така за хипертониците у нас, които не са дисциплинирани все още от фирмата на г-н Огнян Донев, излиза много по-евтино да си купят българското лекарство в Сърбия.\nИ ако дотук ценовите разлики на лекарствата в България и Сърбия изглеждаха като изолиран случай в "границата на статистическата грешка", то при пазаруването на български лекарства в Турция екипът на TV7 преживя истински шок. В предварителния си отчет за 2011 г. фирмата на г-н Донев се хвали, че най-продаваното й лекарство в Турция за миналата година са ампули за тежка форма на алергии. Медикаментът се използва основно за лечение в болница. Доставя се в аптеките само за турски гражданин, затова в разследването се включи и нашата колежка Нихал Йозерган.\nСлед като се свърза с местния дистрибутор, тя установи, че българските ампули се продават от 2009 г. и са три пъти по-евтини, отколкото в България. Опаковка от 250 мг с 5 ампули може да се купи за 25 лв. в турските аптеки, докато у нас пределната му цена е 70,60 лв. на опакавка. Лекарството се пазарува основно от здравните заведения в Турция, и то на едро, защото местният му еквивалент е 10 лири на ампула, а българската ампула е само 6 лири. Много трудно, с подкрепата на цялото си семейство, колежката ни успя да убеди управител на една от аптеките в гр. Бурса, че е болна и има нужда от лекарството. Проблемите й не свършиха дотук. Турският дистрибутор на българските ампули не можеше да й достави една опаковка и така се наложи Нихал да моли, да търси оправдание за голямото количество, и все пак да успее да закупи цяло кашонче от медикамента. Изводът За екипа ни остана най-важната задача - да пресече българската граница с медикамента, но успехът ни по неоспорим начин доказа, че "дисциплиниращото" присъствие на нашия пазар на фирмата на г-н Огнян Донев бърка дълбоко в джоба на болните българи и на цялата ни държава.\nЗдравната комисия ще иска изслушване в НС по повод разследване на TV7 - Част 2\n[ Редактирано понеделник 20 февруари 2012 - 12:14:57 ]\nпонеделник 20 февруари 2012 - 12:17:13\nпонеделник 20 февруари 2012 - 14:05:21\nв. „Всеки ден”\n„Здравният октопод "Софарма" няма да миряса, докато не погълне изцяло НЗОК. Чрез изданията си забогателият на гърба на болните хора милиардер Огнян Донев се опитва да сложи своята послушница Гергана Павлова на мястото на подалата оставка шефка на касата Нели Нешева, алармираха пред "Всеки ден" потресени служители от здравното министерство.\nГергана Павлова, която бе пробутана за заместник-министър на здравеопазването през април 2010 г. и зае председателското място в Надзора на НЗОК, сега се гласи да оглави институцията и оперативно, твърдят наши източници. Тя е едно от четирите предложения за нов шеф на здравната каса.\nСамо напомняме, че средното увеличение на цените на лекарствените продукти за болниците, договорени с МЗ, откакто тя е на власт, е 25% спрямо 2010 г. За някои лекарства то достига внушителните 352%! Гергана Павлова е бивш мениджър аптечни продажби в "Софарма трейдинг".\nНейният последен хит беше внасянето на нов закон, който осигурява куп облаги и предимства за бившия й работодател Донев. Освен всичко, законът, прокаран от Павлова, позволява директните покупки на лекарства от болниците, след което в голяма степен цените на лекарствата, плащани на "Софарма", са драстично по-високи. Това носи допълнителни разходи за българския бюджет.”\nвторник 21 февруари 2012 - 09:00:20\nКандидати за бонуси\nвторник 21 февруари 2012 - 13:27:55\nПремиерът Борисов уволни зам-министъра на здравеопазването Гергана Павлова. Не се съобщават мотивите, но от пресцентъра на МС уточняват, че премиерът е решил това по собствено усмотрение.\nУволнението идва в момент, в който бе поискана оставката на шефката на Здравната каса Нели Нешева,\nзаради скандала с взетите от нея бонуси.\nВ същото време обаче много здравни организации, включително и лекарският съюз, се обявиха в подкрепа на Нешева.Днес парламентарната група на ГЕРБ трябва да реши за оставката й. Междувременно се чуха и призиви за смяна на самия здравен министър Константинов, което ако се случи обаче, ще означава трета смяна на този пост в рамките на мандата на ГЕРБ. Уволнената Павлова е отговаряла за ресора на лекарствения сектор и е бивш кадър на Софарма.\nНапоследък се появиха и неофициални информации, че има опит да се намери връзка между скандала с Нешева и Софарма.\n[ Редактирано вторник 21 февруари 2012 - 13:28:43 ]\nвторник 21 февруари 2012 - 14:25:50\nсряда 22 февруари 2012 - 15:17:01\nСТАНОВИЩЕ НА ДИРЕКЦИЯ "ПРАВНА" НА НЗОК\nСтановище на дирекция "Правна" на НЗОК във връзка с поставени въпроси от народните представители Димо Гяуров, Ваньо Шарков и Цветан Костов\nсъбота 25 февруари 2012 - 08:34:27\nКасата трябва да натисне производителите да свалят цените\nзам.-шеф на здравната комисия в парламента\nВ България цените на лекарствата се образуват по четири компонента. Казват ни, че първият е цена на производителя. Това всъщност е най-ниската цена, на която купуват здравните каси в други европейски държави. При тях обаче това е крайна окончателна цена. А при нас не е. При нас още в началото някой си играе с нещо.\nНие приемаме за цена на производителя цената, по която купува примерно касата в Гърция. Но в тази цена, която плаща фондът или касата в Гърция, вече са сложени всички останали надценки. Докато ние приемаме, че тази цена е цена на производителя. Това е според наредбата на Министерството на здравеопазването, приета с постановление на Министерския съвет от 14 декември 2011 година. И към тази цена се прибавят вече между 6 и 9% надценка за търговеца на едро. След това се прибавят между 18-22% надценка на търговеца на дребно. И след това се прибавя четвъртият компонент - 20% ДДС. И ако приемем, че касата плаща за едно лекарство 10 лева, в България излиза, че цената му е 15 лева.\nТака че за да паднат цените на лекарствата, първо трябва да се коригира цената на производителя. И тя да стане наистина цена, на която купуват здравните каси в другите държави. Второ - трябва да има диференцирана ставка на ДДС. Както е в Македония, в Сърбия и в други европейски държави. Защото най-голямата печалба от търговията с лекарства прави държавата с 20% ДДС. Като се намали налогът на лекарствата, по-малко ще плащат и Министерството на здравеопазването, и касата. Тоест в здравната система ще останат повече пари. От друга страна, българските граждани ще плащат по-малко. Според мен този ДДС се държи толкова висок, за да печели държавата - кой друг печели от него? Никой.\nИ трето - трябва да се проведат преговори между управляващите и търговците на едро и дребно, за да бъдат коригирани тези надценки. Преговорите трябва да бъдат водени така, че в крайна сметка да не бъде ощетен и средният бизнес.\n[ Редактирано събота 25 февруари 2012 - 08:35:36 ]\nсъбота 25 февруари 2012 - 08:39:08\nвторник 28 февруари 2012 - 06:58:17\nРазковничето ДДС на лекарствата\nДържавата трябва да регулира цените на медикаментите, категоричен е Иван Кокалов\n" .... Обикновено производителите трябва да доказват производствена цена, но у нас не ми е известна подобна практика, добави Кокалов. Той е на мнение, че достъпът до лекарства трябва да е държавна политика. ...."\n".... има фиксирана печалба, след това са тези на дребно .... и те са с фиксирана .... няма пределни цени и когато се договори цената, слага си печата на министъра на здравеопазването и това лекарство в цяла Белгия се продава на тази цена ...."\n".... ако държавата иска гражданите да се лекуват, тя трябва активно да се намеси, да контролира цените на лекарствата, защото те са особен вид стока, .... не могат да бъдат оставени изобщо на пазара и неговите закони ...... "\nОбещания за по-ниски цени\nСрещата между здравния министър и фармацевти не се състоя\nПланираната за днес среща на здравния министър с представители на големи фармацевтични компании не се състоя. За ТV7 от бранша коментираха, че още не са получили покани. До края на деня от Здравното министерство не уточниха нито кога ще има такава среща, нито кой ще е поканен. През уикенда министър Стефан Константинов коментира, че организира среща, за да се договорят по-ниски цени на лекарствата плащани от здравната каса.\nОт началото на годината осем фармацевтични компании са подали оферти в Здравната каса с предложения за по-ниски цени на лекарства. ТV7 научи, че "Софарма" не е сред тях. От тази година институцията може да договаря отстъпки за лекарства, включени в Позитивния списък, които изцяло или частично се плащат от държавата. Условието е медикаментът да е единствен за определено заболяване и да няма аналог. Такива са близо 200 лекарства. Оферти за по-ниски цени са подадени за 19 медикамента - за лечние на рак на гърдата и простата, астма, вирусни хепатити и други. Още през пролетта на 2010 г.\nОбщественият съвет по здравеопазване предлага компаниите производители на лекарства да намалят с 5% цените на медикаментите, покривани от Касата. Под документа, с който ТV7 разполага, са се подписали пациентски организации, Фармацевтичният съюз, собствениците на аптеки и Асоциацията на научноизследвателските фармацевтични производители.\nИдеята обаче не се реализира, защото големите компании не са съгласни да направят финансови отстъпки. Преди дни здравният министър лансира три възможности за поевтиняване на лекарствата - силово налагане на производителите на по-ниски цени, намаляване на ДДС или въвеждане на електронни рецепти.\nСпоред него цените могат да паднат с 50-100% чрез преговори с компаниите. Финансовият министър вече отхвърли идеята данъкът върху лекарствата да бъде намален.\nАкциите на "Софарма" купени на занижени цени\nНякак пропуснати в публичното пространство остават интересите на скандалния бизнесмен Любомир Павлов, който е приятел и съдружник на собственика на "Софарма" Огнян Донев. Малко повече от три години, след като прокуратурата му повдигна обвинение за източването на Общинска банка, Павлов си купи акции в "Софарма".\nКъм настоящия момент той е горд собственик на 16,24 на сто от фармацевтичната компания, а чрез нея участва в разпределянето на лъвския пай от българския лекарствен пазар. През 2008 г. един от акционерите в "Софарма" – "Телсо АД", собственост на офшорка, продава 16,83% от акциите си на дружеството на Любомир Павлов – "ФКК". Цената на сделката е 22,114 млн. лв. или по лев на акция.\nПроверка на TV7 как са се търгували акциите на "Софарма" на борсата към същия момент показва, че цената на акция е била повече от 4 лв., т.е. Любомир Павлов купува акциите на цена, занижена 4 пъти. Това според действащото законодателство е отклонение от данъчно облагане в особено големи размери, а изчисленията сочат, че спестеният на държавата данък е повече от 7,5 млн. лв.\nОсвен занижаване на цената с цел избягване на данъци, другата схема, която вероятно е приложена, е скрито финансиране на фирма, свързана с купувача, от продавача на акциите. Любомир Павлов купува акциите на "Софарма" чрез банков кредит, обезпечен с имоти на дружеството "Джи ен Джи Асетс". То е собственост на кипърска офшорка, а в последствие става собственост на самия Павлов.\nПроверка на TV7 в годишните отчети на тези дружества показа, че през 2008 г., продавачът "Телсо" дава общо 29,378 млн. лв. на същото дружество, което обезпечава с имоти кредита на купувача Любомир Павлов. Парите са налети в "Джи ен Джи Асетс" и в едноличния му собственик - кипърската офшорка. Още по-скандално е, че през следващите две година "Телсо" обезценява инвестицията си в офшорката като невъзвръщаема с мотива: "липса на информация за развитие на дружеството". Така на практика "Телсо" финансира обезпечителя на сделката за покупката на акции на "Софарма".\nТова поставя хипотезата дали продавачът "ТЕЛСО АД" и купувачът "ФКК" са били свързани лица при продажбата на акции на 'Софарма" и дали няма скрито финансиране на сделката, осъществена на цени, занижени 4 пъти под цените на борсата.\nПреговори за по-евтини лекарства\nОсем от производителите вече са заявили, че могат да намалят цените на определени медикаменти\nЗдравният министър д-р Стефан Константинов временно ще поеме ресор лекарства, който досега беше отговорност на подалия оставка заместник-министър Гергана Павлова. Лично премиерът Бойко Борисов е разпоредил Константинов заедно с експертите на министерството да направят детайлен анализ на цените на лекарствата у нас.\nПроверката е провокирана от разследванията на TV7, според които някои медикаменти се продават у нас на цени три-четири пъти, по-високи в сравнение с други балкански държави.\nДнес Министерството на здравеопазването ще покани на среща фармацевтичните компании, които продават на българския пазар. Осем от производителите вече са заявили, че могат да намалят цените на определени медикаменти. "Софарма" не е сред тях.\n[ Редактирано вторник 28 февруари 2012 - 07:16:08 ]\nвторник 28 февруари 2012 - 07:08:43\nВреме за изпълнение: 0.0547 сек., 0.0083 от тях за заявки.